AZ OMINT/OORI campus küldetési nyilatkozata

Az ORFI és az OORI 2021-ben történt fúziójával létrejött Országos Mozgásszervi Intézet (OMINT) az állami egészségügyi ellátás integráns része, a Belügyminisztérium közvetlen irányítása, és felügyelete alatt működik,. Olyan személyek részére nyújt specializált, egyéniségükhöz adaptált, komplex ambuláns, nappali kórházi vagy kórházi (bentlakásos) orvosi rehabilitációs szolgáltatásokat team munka keretében, akiket betegség vagy baleset következtében kialakult különböző funkciózavarok jellemeznek, önmaguk ellátására nem képesek és a társadalmi életben részvételük korlátozott.

Orvosi rehabilitáción azt az irányított tevékenységet értjük, amely a páciens (beteg, sérült személy) aktív részvételével, megmaradt készségeinek fejlesztésére szolgál és célja a lehetséges mozgáskészség, önellátás és lelki egyensúly elérésével optimális életminőség kialakítása. Eszközei a fizioterápia, beszédterápia, sportterápia, foglalkoztató (ergo) terápia, pszichológiai diagnosztika és terápia, neuro-pszichológia, műtéti és gyógyszeres terápia.

A betegek ellátásában a magas színvonalú, tudományos adatokon alapuló ellátás mellett kiemelt szempontként kezeljük a betegeink és dolgozóink biztonságát. A közvetlen betegellátáson kívül az Intézet részt vesz szakemberek oktatásában, alap- és továbbképzésében. Kérésre szakmai tanácsadást biztosít a területi kórházi osztályoknak. Kutatási és módszertani tevékenységet végez a fő feladat, a betegellátás javítása érdekében. Az Intézet a Semmelweis Egyetem szerződött oktató intézménye, valamint az Európai Unió Szakorvosszövetsége (UEMS) által is akkreditált rehabilitációs oktatóhely Az Intézet otthont ad a Semmelweis Egyetem Rehabilitációs Tanszékének, a Rehabilitációs Szakmai Kollégiumnak, az Orvosi Rehabilitáció és Fizikális Medicina Magyarországi Társaságának, az Orvosi Rehabilitációért alapítványnak, az Ortetikai és Protetikai Társaságnak (ISPO Hungary), és az Ortopédtechnikusok Kamarájának.

Prof. Dr. Poór Gyula

Főigazgató főorvos